Aleksandr Tšaplõgin

Aleksandr Tšaplõgin (vene Александр Чаплыгин; sündinud 20. augustil 1964) on Eesti ajakirjanik ja poliitik, Keskerakonna liige, XV Riigikogu liige. 

Ta on venekeelse ajalehe Stolitsa peatoimetaja. Koos Ainar Ruussaarega juhtis ta Eesti Televisiooni saadet "Unetus".

Aleksandr Tšaplõgin kuulus aastatel 2002–2004 Keskerakonda.
Aleksandr Tšaplõgin astus 14. aprillil 2023 uuesti Keskerakonna liikmeks.

2013. aasta kohaliku omavalitsuse volikogude valimistel kogus ta Tallinnas Keskerakonna nimekirjas 1326 häält ja pääses Tallinna Linnavolikokku.http://kov2013.vvk.ee/district_0784_1.html

2021. aasta kohaliku omavalitsuse volikogude valimistel kandideeris Tšaplõgin Keskerakonna nimekirjas ja valiti 303 häälega Tallinna linnavolikogu liikmeks.

Ta kandideeris 2023. aasta valimistel Keskerakonna nimekirjas Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 1809 häält ning osutus valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 2232 häält ning osutus valituks.

2025. aasta novembris esitas AS Postimees Grupp Harju maakohtule hagi Tšaplõgini vastu seoses Postimehe varaliste autoriõiguste süstemaatilise rikkumisega."Postimees nõuab kohtu kaudu riigikogu liikmelt fotode kasutamise eest tasu" ERR, 11. november 2025

 Seisukohad 
Tšaplõgin on kirjutanud, et Eesti poliitika rahvusvähemuste suhtes paneb teda kadestama neegreid apartheidi-aegses Lõuna-Aafrika Vabariigis.Чаплыгин: апартеид лучше эстонских реалий, Dzd.ee, 30. mai 2011

Viited

Kategooria:Eesti ajakirjanikud
Kategooria:XV Riigikogu liikmed
Kategooria:Sündinud 1964